ΕΛΛΗΝΙΚΗ ΔΗΜΟΚΡΑΤΙΑ
ΥΠΟΥΡΓΕΙΟ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ
ΓΕΝΙΚΗ ΓΡΑΜΜΑΤΕΙΑ ΔΗΜΟΣΙΑΣ ΔΙΟΙΚΗΣΗΣ ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 
ΓΕΝΙΚΗ ΔΙΕΥΘΥΝΣΗ Δ/ΚΗΣ ΟΡΓΑΝΩΣΗΣ ΚΑΙ ΔΙΑΔΙΚΑΣΙΩΝ
ΔΙΕΥΘΥΝΣΗ ΑΠΛΟΥΣΤΕΥΣΗΣ ΔΙΑΔΙΚΑΣΙΩΝ ΚΑΙ ΠΑΡΑΓΩΓΙΚΟΤΗΤΑΣ
ΤΜΗΜΑ ΜΕΘΟΔΩΝ ΕΡΓΑΣΙΑΣ ΚΑΙ ΔΙΑΔΙΚΑΣΙΩΝ	Αθήνα  8 Δεκεμβρίου 2006
Αριθμ. Πρωτ.:
ΔΙΑΔΠ/Α/28032	

Ταχ. Διεύθυνση:	Βασ. Σοφίας 15		ΠΡΟΣ 
Αποδέκτες πίνακα διανομής	
Ταχ. Κώδικας:	106 74 Αθήνα			
FAX:	210 33 93 175			
Πληροφορίες:	Μ. Δεβετζή
			
Τηλέφωνο:	210 33 93 152			
E– mail:	m.devetzi@ypesdda.gov.gr 			

ΘΕΜΑ: «Υποχρεωτική αυτεπάγγελτη αναζήτηση δικαιολογητικών».

Όπως έχετε ενημερωθεί και με προηγούμενες εγκυκλίους της υπηρεσίας μας, στο πλαίσιο της εφαρμογής των διατάξεων του Ν. 3242/04 (ΦΕΚ 102/Α΄) και του Ν. 3448/2006 (ΦΕΚ 57/Α΄),  εκδόθηκαν τρείς (3) κοινές υπουργικές αποφάσεις, σύμφωνα με τις οποίες αναζητούνται υποχρεωτικά από τις  οργανικές μονάδες των Υπουργείων, των αυτοτελών Δημοσίων Υπηρεσιών, των Οργανισμών Τοπικής Αυτοδιοίκησης α΄  και β΄ βαθμού και των Νομικών Προσώπων Δημοσίου Δικαίου,  τα παρακάτω δικαιολογητικά :

1.	πιστοποιητικό γέννησης,
2.	πιστοποιητικό οικογενειακής κατάστασης,
3.	πιστοποιητικό εγγραφής ανδρών στα μητρώα αρρένων,
4.	αντίγραφο (ή απόσπασμα) ληξιαρχικής πράξης γέννησης,
5.	αντίγραφο (ή απόσπασμα) ληξιαρχικής πράξης γάμου,
6.	αντίγραφο (ή απόσπασμα) ληξιαρχικής πράξης θανάτου
7.	αντίγραφο ποινικού μητρώου γενικής ή δικαστικής χρήσης 

8.	Πιστοποιητικό περί μη πτώχευσης
9.	Πιστοποιητικό ότι δεν τελεί υπό εκκαθάριση
10.	Πιστοποιητικό ότι δεν τελεί υπό πτωχευτικό συμβιβασμό ή άλλη ανάλογη κατάσταση
11.	Πιστοποιητικό ότι δεν τελεί υπό αναγκαστική διαχείριση
12.	Πιστοποιητικό ότι δεν τελεί υπό διαδικασία κήρυξης σε πτώχευση
13.	Πιστοποιητικό περί μη έκδοσης απόφασης αναγκαστικής εκκαθάρισης ή αναγκαστικής διαχείρισης ή πτωχευτικού συμβιβασμού
14.	Πιστοποιητικό περί μη κατάθεσης αίτησης για αναγκαστική διαχείριση 
15.	Πιστοποιητικό περί μη τροποποίησης καταστατικού εταιρείας ή σωματείου
16.	Πιστοποιητικό περί καταχώρησης ή μη εταιρείας ή σωματείου στο οικείο βιβλίο (μητρώο) του Πρωτοδικείου
17.	Αντίγραφο καταστατικού εταιρείας ή σωματείου που έχει κατατεθεί στο οικείο Πρωτοδικείο.
18.	Πιστοποιητικό περί μη θέσεως σε δικαστική συμπαράσταση 

Υπενθυμίζουμε ότι η έναρξη εφαρμογής της υποχρεωτικής αυτεπάγγελτης αναζήτησης των εν λόγω πιστοποιητικών έχει ως εξής : Τα πιστοποιητικά αρμοδιότητας του Υπουργείου Εσωτερικών – αστικής κατάστασης από 1/1/2007, το αντίγραφο ποινικού μητρώου από 1/12/2006 και τα πιστοποιητικά αρμοδιότητας του Υπουργείου Δικαιοσύνης από 1/9/2006.

Με αφορμή την εφαρμογή των εν λόγω κοινών υπουργικών αποφάσεων σας επισημαίνουμε τα εξής :

•	Οι υπηρεσίες, οι οποίες εμπίπτουν στο πεδίο εφαρμογής των σχετικών κοινών υπουργικών αποφάσεων, πρέπει να προβούν σε τροποποίηση όλων των εντύπων τους (π.χ. έντυπα αιτήσεων, ενημερωτικά σημειώματα προς τους πολίτες κ.λ.π.) ώστε να μην αναφέρονται σ’ αυτά τα ανωτέρω πιστοποιητικά, ως απαιτούμενα δικαιολογητικά για την έκδοση της διοικητικής πράξης. 

•	Οι αρμόδιες υπηρεσίες πρέπει να αναφέρουν ότι έχουν προβεί στην αυτεπάγγελτη αναζήτηση των σχετικών δικαιολογητικών στην τελική διοικητική πράξη που εκδίδουν, ώστε ο πολίτης να ενημερώνεται γι’ αυτή την ενέργεια της διοίκησης. 

Επισημαίνεται ότι, η μη εφαρμογή της παρούσας, αποτελεί πειθαρχικό παράπτωμα.
Επίσης, σας πληροφορούμε ότι το σύνολο του πληροφοριακού υλικού που αφορά στην παρούσα εγκύκλιο βρίσκεται στην ιστοσελίδα της ΓΓΔΔ&ΗΔ www.gspa.gr στη θέση: Δημόσια Διοίκηση > Εκσυγχρονισμός > Αυτεπάγγελτη Αναζήτηση Δικαιολογητικών 
Τέλος, σας γνωρίζουμε ότι για τυχόν διευκρινίσεις ή πρόσθετες πληροφορίες η υπηρεσία μας βρίσκεται στην διάθεσή σας.

                                                                       Ο  Υφυπουργός

                                                               Απόστολος  Ανδρεουλάκος

ΠΙΝΑΚΑΣ ΔΙΑΝΟΜΗΣ

ΠΡΟΣ ΕΝΕΡΓΕΙΑ:

1)	Όλα τα Υπουργεία
Α) Δ/νσεις Διοικητικού
Β) Δ/νσεις Οργάνωσης και Απλούστευσης Διαδικασιών

2)	Όλες τις Γενικές και Ειδικές Γραμματείες Υπουργείων και Αυτοτελείς Γενικές Γραμματείες
Δ/νσεις Διοικητικού 

3)	΄Ολες τις Περιφέρειες
4)	΄Ολες τις Νομαρχιακές Αυτοδιοικήσεις
Δ/νσεις Διοικητικού

5)	Τα Επαρχεία του Κράτους
6)	Γενική Διεύθυνση Οργάνωσης και Λειτουργίας ΟΤΑ, ΥΠΕΣΔΔΑ

-Όλα τα ΚΕΠ

ΚΟΙΝΟΠΟΙΗΣΗ:

Γραφεία:
1)	Πρωθυπουργού
2)	Υπουργών, Αν. Υπουργού, Υπουργού Επικρατείας και Υφυπουργών
3)	Γενικών και Ειδικών Γραμματέων Υπουργείων και Γενικών Γραμματειών
4)	Γενικών Γραμματέων Περιφερειών 
5)	Ανεξάρτητες Αρχές  
6)	Σώμα Επιθεωρητών – Ελεγκτών Δημόσιας Διοίκησης
7)	ΚΕΔΚΕ (Ακαδημίας 65 & Γενναδίου 8, 106 78 Αθήνα)
8)	ΕΝΑΕ (Μεσογείων 15, Αθήνα)

Εσωτερικη διανομη:

 Γραφεία:

κ. Υπουργου
κ. Υφυπουργου
κ. Γενικών Γραμματέων
κ. Γενικών Διευθυντων
κ. Διευθυντων